《衡南秋夕有怀陈仪翔年丈却寄》
明代·邓云霄

楚水枫林带晚霞，谁怜为客近长沙？峰前雁阵三秋断，天上鹓行万里赊。

愁绝懒调湘女瑟，梦回犹听蓟门笳。思君更忆同游地，为问玄都几度花。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。